กองหุ้นจุก!กำไรดีกว่าดัชนีแค่24กอง
24 กองทุนหุ้นเจ๋ง ผลตอบแทนดีกว่าตลาดหุ้น &#8220;ไทย แวลู โฟกัส อิควิตี้ ปันผล&#8221; ขึ้นเบอร์ 1
29 ต.ค. 2565

24 กองทุนหุ้นเจ๋ง ผลตอบแทนดีกว่าตลาดหุ้น “ไทย แวลู โฟกัส อิควิตี้ ปันผล” ขึ้นเบอร์ 1
จากการจัดอันดับผลตอบแทนของกองทุนรวมที่มีนโยบายลงทุนหุ้นไทยครึ่งแรกของปี 2556 ปรากฏว่า มีเพียง 24 กองทุน จากที่มีอยู่ 205 กองทุนในอุตสาหกรรม ที่มีผลตอบแทนสูงกว่าดัชนีตลาดหลักทรัพย์แห่งประเทศไทยรวมเงินปันผล (SET TR) ซึ่งมีผลดำเนินงานตั้งแต่ต้นปีจนถึงวันที่ 28 มิ.ย. เท่ากับ 14.36% และดัชนีตลาดหลักทรัพย์ (SET PR) เท่ากับ 12.22% 
กองทุนที่ได้ผลตอบแทนดีที่สุด ได้แก่ กองทุนเปิดไทย แวลู โฟกัส อิควิตี้ ปันผล ของบริษัทหลักทรัพย์จัดการกองทุน (บลจ.) ยูโอบี (ประเทศไทย) หรือ ไอเอ็นจี ไทย แวลู โฟกัส อิควิตี้ ปันผล ของไอเอ็นจี (ประเทศไทย) เดิม โดยมีผลตอบแทนตั้งแต่ต้นปีจนถึงวันที่ 28 มิ.ย. เท่ากับ 19.30% ซึ่งเป็นกองทุนที่เน้นลงทุนหุ้นไทยขนาด กลางและเล็ก รองลงมา คือ กองทุนเปิดเพิ่มพูนทรัพย์ปันผล และสินไพฑูรย์ ของ บลจ.ธนชาต โดยมีผลตอบแทน 18.85% และ 17.88% ตามลำดับ ซึ่งเป็นกองทุนที่เน้นลงทุนหุ้นขนาดใหญ่
ทั้งนี้ จากกองทุนหุ้นที่มีผลดำเนินงานสูงที่สุด 10 อันดับแรกนั้น เป็นกองทุนภายใต้การบริหารงานของ บลจ.ธนชาต มากที่สุด คือ 5 กองทุน 
อย่างไรก็ตาม เพื่อพิจารณาจากผลตอบแทนระยะยาว 5 ปี กองทุนหุ้นส่วนใหญ่ยังมีผลตอบแทนที่ดีกว่าตลาดหลักทรัพย์ โดยกองทุนที่เน้นลงทุนหุ้นขนาดใหญ่ที่มีผลดำเนินงานดีที่สุด คือ กองทุนเปิดบัวหลวงธนคม 203.48% และกองทุนเน้นลงทุนหุ้นขนาดกลางและเล็ก 218.29%